text: Skraldet hober sig op
  07 januar 2011 kl. 17.00
  Mange Kolding-borgere har ikke fået hentet skrald siden før jul
  På en villavej i Tved i det sydlige Kolding har beboerne ikke fået hentet skrald siden før jul. Villaejerne betaler for at få vejen ryddet for sne, og de rydder selv deres indkørsler og indgange. Alligevel tømmer skraldemanden ikke. 
  Skraldemanden har sprunget næsten 10.000 husstande i Kolding over i de seneste fem uger, viser kommunens statistikker.
  I dag holdt borgmesteren et møde med skraldefirmaet på baggrund af de mange klager. 
  Det er skraldefirmaet Meldgaard Miljø, der skal tømme affaldsspandene.
  Firmaet ønskede i dag ikke at kommentere sagen.
  